
Lect. univ. dr. Anca Dinu, cadru didactic la Facultatea de Limbi și Literaturi Străine a UB, și conf. univ. dr. Mihnea Dobre, cadru didactic la Facultatea de Filosofie a UB, vor participa la webinarul UNICA & the City. Intitulat UniverCities and Culture, evenimentul va avea loc în ziua de 17 noiembrie 2021, în intervalul orar 15:00 - 17:00 (CET).
În cadrul evenimentului, organizat de rețeaua universitară UNICA în colaborare cu rețeaua universitară UNeECC, lect. univ. dr. Anca Dinu și conf. univ. dr. Mihnea Dobre vor susține prelegerea cu titlul “Beyond digitalization: challanges for humans and machines”.
Tema principală a webinarului vizează punctele de întâlnire dintre cultura tradițională și tehnologia de ultimă oră și se concentrează asupra acelor inițiative în cadrul cărora intersecția dintre artă și digitalizare conduce la inovații și abordări inovative. 
Programul integral al evenimentului și formularul de înregistrare în vederea participării la eveniment sunt disponibile aici. 
Participarea la eveniment este liberă, dar înregistrarea este necesară pentru a primi link-ul de participare.

UNICA este o rețea instituțională formată din 53 de universități din 37 de capitale ale Europei, care aduc laolaltă peste 175.000 de angajați și 1.950.000 de studenți. Fondată în 1990, misiunea UNICA este de a facilita colaborările internaționale și de a promova leadership-ul academic prin înțelegerea și schimbul de bune practici între membrii săi.
